cyanic-selkie/wikianc huggingface dataset:
குரங்கின் இதயம் (தந்திரக்கதை)
இந்தியா
இந்த கதைக்கு முன்னதாகவே, ஒரு சுறாவிற்குப் பதிலாக முதலையுடன், பஞ்சதந்திரத்தின் நான்காவது புத்தகத்திற்கான சட்டக் கதையாக இக்கதை கூறப்பட்டுள்ளது. இந்த பதிப்பில், குரங்கு தனது கணவனுக்கு கொடுத்த அத்திப்பழத்தை ரசித்து, குரங்கின் இதயத்தை உண்ண விரும்புவது முதலையின் மனைவி. சுவாஹிலி பதிப்பில் ஒரே ஒரு உட்பொதிக்கப்பட்ட கதை மட்டுமே உள்ளது, பஞ்சதந்திர பதிப்பில் குரங்கு மற்றும் முதலை ஒருவருக்கொருவர் தங்கள் கதையின் நியாயத்திற்காக ஏராளமான கதைகளைச் சொல்கிறது, அதிலும் ஒரு கதை சலவைக்காரனின் கழுதையின் கதைக்கு ஒத்திருக்கிறது.
ஜப்பான்
நாட்டுப்புறவியலாளரான கெய்கோ செகி ஜப்பானில் இந்தக் கதை 11 ஆம் நூற்றாண்டிலிருந்து ஒரு பழங்கால கொன்ஜாகு மோனோகாதாரி எனப்படும் ஜப்பானிய நாட்டுப்புற கதைகளில் இக்கதை பிரபலமானது என்று கூறியுள்ளார்
வர்ணனை
ஜே.ஆர்.ஆர். டோல்கீன் தனது தேவதை-கதைகளில் இந்தக் கதையை உண்மையில் விசித்திரக் கதை அல்ல என்பதற்கு உதாரணமாகக் குறிப்பிடுகிறார், ஏனெனில் பிரிக்கப்பட்ட இதயம் ஒரு பொதுவான விசித்திரக் கதையின் மையக்கருவைப் போல இருந்தாலும், குரங்கின் தந்திர உபாயத்தை மட்டுமே கருவாக கொண்டுள்ளது என்று கருத்து கூறியுள்ளார்.
குறிப்புகள்
பகுப்பு:இந்திய இலக்கியம் பகுப்பு:நாட்டுப்புறக் கதைகள்
சண்முகா நதி அணை
வலது|thumb|சண்முகா நதி அணை சண்முகா நதி அணை (Shanmuganathi Dam) என்பது தமிழ்நாட்டின் தேனி மாவட்டத்தில் பாயும் சண்முகா நதியின் குறுக்கே இராயப்பன் பட்டி என்னும் ஊருக்கு அருகே கட்டப்பட்ட அணையாகும். இந்த அணை தேனிமாவட்டத்தின் பூசாரிக்கவுண்டன் பட்டி, சுக்கங்கால்பட்டி, ஆப்பிபட்டி, வெள்ளையம்மாள் புரம், ஓடைப்பட்டி, சீப்பாலக்கோட்டை போன்ற ஊர்களின் வரண்ட பகுதிகளின் பாசணத் தேவையை நிறைவு செய்கிறது. மேலும் இந்த அணை இயற்கை அழகு நிறைந்த மேகமலையின் அடிவாரத்தில் மலையில் இருந்து சுமார் நான்கு கிலோமீட்டர் தொலைவில் உள்ளது. இராயப்பன்பட்டி உத்தமபாளையத்தில் இருந்து இரண்டு கிலோமீட்டர் தொலைவில் உள்ளது.
மேற்கோள்கள்
பகுப்பு:தேனி மாவட்டத்திலுள்ள அணைகள்
நைஜர்
நைஜர் அல்லது நைசர் (, சில வேளைகளில் அல்லது  என்றும் அழைக்கப்படுகிறது ) என்னும் நைஜர் குடியரசு, மேற்கு ஆப்பிரிக்காவில் அமைந்துள்ள ஒரு நிலம் சூழ் நாடு ஆகும். நைஜர் ஆற்றின் பெயரையொட்டி இப்பெயர் வந்தது. இந்நாட்டின் தலைநகரம் நியாமி ஆகும். நைஜருக்குத் தெற்கே நைஜீரியாவும் பெனினும், மேற்கே புர்க்கினா பாசோவும் மாலியும், வடக்கே அல்சீரியாவும் லிபியாவும், கிழக்கே சாடும் உள்ளன. ஏறத்தாழ 1,270,000 km2 பரப்பளவுடைய நைஜர், மேற்கு ஆப்பிரிக்காவிலேயே மிகப்பெரிய நாடு ஆகும். இதில் 80 விழுக்காடு நிலம் சகாரா பாலைவனத்தில் உள்ளது. 15 மில்லியனுக்கும் மேற்பட்ட மக்கள்தொகையில் பெருமளவினர் இசுலாமியர்கள் ஆவர். இவர்கள் பெரும்பாலும் நாட்டின் தெற்கு, மேற்கு மூலைகளில் வாழ்கிறார்கள்.
வளர்ந்து வரும் நாடான நைஜர், ஐக்கிய நாடுகளின் மனித வளர்ச்சிச் சுட்டெண்களில் தொடர்ந்து கீழ் நிலையில் இடம்பெற்று வருகிறது. 2011 அளவீட்டின் படி, 187 நாடுகளில் 186ஆவது இடத்தையே பெற்றது. நாட்டின் பாலைவனமல்லா பகுதிகள் பலவும் விட்டு விட்டு வரும் வறட்சியாலும் பாலைவனமாதலாலும் பாதிப்புக்குள்ளாகி வருகின்றன. நைஜரின் பொருளாதாரம் வாயுக்கும் வயிற்றுக்குமான வேளாண்மையையும் சிறிதளவு ஏற்றுமதி வேளாண்மையையும் யுரேனியம் உள்ளிட்ட இயற்கை வளங்களின் ஏற்றுமதியையும் நம்பியே உள்ளது. சுற்றி நிலம் சூழ்ந்துள்ள நிலை, பாலை நிலம், மோசமான கல்வி, ஏழ்மை, உள்கட்டமைப்பு வசதியின்மை, மோசமான நலத் திட்டங்கள், சுற்றுச்சூழல் பாதிப்பு முதலியவற்றால் நைஜர் முடங்கி உள்ளது.
புவி அமைப்பு
மேற்கு ஆப்பிரிக்காவின் நைஜர் நாடானது, அதன் எல்லைகள் நிலத்தால் சூழப்பட்டு, சகாரா மற்றும் துணை சகாரா பாலைவனப் பகுதிகளின் இடையே அமைந்துள்ளது. இதன் மொத்த பரப்பளவான 1267000 km2ல், நீர்ப்பரப்பளவு மட்டும் சுமார் 300 km2 ஆகும்.
நைஜர் தனது எல்லையாக 7 நாட்டைக் கொண்டுள்ளது. நாட்டின் நீளமான எல்லையாக (1497 km) அளவைக் கொண்ட நாட்டின் தென்பகுதியான நைஜீரியாவாகும். அதற்கடுத்தாற்போல் கிழக்கு எல்லையாக சாட்(நீளம்: 1175 km), வடமேற்கு எல்லையாக அல்ஜிரியா (956 km) மற்றும் மாலி (821 km), தென்மேற்கு எல்லையாக பர்கினா (628 km) மறறும் பெனின் (266 km) மற்றும் வடகிழக்கு எல்லையாக லிபியா (354 km).
நாட்டின் உயர்வான பகுதியாக இதுகல்-ந-தாகேஸ் (2022 m) மற்றும் மிகவும் தாழ்வான பகுதியாக நைஜிரியா ஆறும் (200 m) உள்ளது.
காலநிலை
நைஜர் நாடு ஒரு வெப்பமண்டலமாதலால், காலநிலையானது பாலைவன பகுதிகளில் மிகவும் சூடாகவும் உலர்வாகவும் இருக்கும். தெற்கிலுள்ள நைஜர் ஆற்றுப்படுகைகளில் வெப்பமண்டலமாகவே இருக்கும். நிலப்பரப்பின் பெரும்பங்கு பாலைவனமாக இருந்தாலும், தெற்கில் பசுமையான நிலப்பரப்பும், வடக்கில் மலைக்குன்றுகளும் அதிகம் காணப்படும்.
சமயம்
நைஜர் அரசியலமைப்பின்படி, நாட்டு மக்கள் யாவருக்கும் மத சுதந்திரம் அளிக்கப்பட்டுள்ளது. அரசாங்கம் மற்றும் இந்நாட்டு மக்கள் அனைவரும், சமூக அமைதி மற்றும் தேசிய ஒற்றுமை ஆகியவற்றை பேணிகாத்து மதிக்கின்றனர். அமெரிக்க அரசாங்கத்தின்படி 2007 ஆம் ஆண்டு, மத நம்பிக்கை அல்லது நடைமுறையில் அடிப்படையில் சமுதாய மீறல்கள் எதுவும் பதிவாகவில்லை.
இசுலாம்
இசுலாமியத்தின் 95 விழுக்காடு மக்கள், சன்னி இன வகுப்பைச் சார்ந்தவராகவும், இதர 5 விழுக்காடு மக்கள், சியா இனத்தவராகவும் உள்ளனர். 15ம் நூற்றாண்டிற்குப் பின்னர்தான் இங்குள்ள பகுதிகளில் இசுலாமிய மதம் தழைத்தோங்கத் தெடங்கியது. 17ம் நூற்றாண்டில் அசுர வளர்ச்சி பெற்றது, இசுலாமியச் சமயம். மேலும், 18 மற்றும் 19ம் நூற்றாண்டுகளில் புலா லெத், சுபி மற்றும் சொகொடா கலிபாத்தே (தற்போதைய நைஜிரியா) ஆகிய பகுதிகளில் நன்கு பரவிற்று.
சமய விழுக்காடுகள்
இதர சமயங்கள் - 7% (mostly animist)
பஹாய் (Bahá'í) நம்பிக்கை
துணை சாகாரா பாலைவனத்தில் மக்கள் தொகை பெருகிய போதுதான் பஹாய் நம்பிக்கை உருவாயிற்று . நாட்டின் முதல் பஹாயின் வருகையானது, 1966ல் நடந்தேறியது 1975ம் ஆண்டு, தேசிய ஆன்மீக சபையின் தேர்தலை நடத்தும் அளவிற்கு அதன் வளர்ச்சி இருமடங்காக பெருகியது. பின்னர், 1970 மற்றும் 1980களில் சில தவறான காரியங்கள் நடைபெறுவது கண்டுபிடிக்கப்பட்டதால், 1992ல் மீண்டும் தேர்தல் நடந்தது. நைஜரின் தென்மேற்கு பகுதிகளில் 5600க்கும் (நாட்டின் மக்கள் தொகையில் 0.4 விழுக்காடு மக்கள்) மேற்பட்டோர் பின்பற்றுகின்றனர்.
வெளி இணைப்புகள்
பகுப்பு:மேற்கு ஆப்பிரிக்க நாடுகள் பகுப்பு:நைஜர் பகுப்பு:நிலம்சூழ் நாடுகள் பகுப்பு:ஐக்கிய நாடுகள் சபையின் உறுப்பு நாடுகள்
பாடலம்
பாடலம் என்னும் மலர் நண்பகலில் மலரும்.
பாடலம் கல் பதுக்கையை மூடி நிழல் தரும்.
இலீலா தேசாய்
இலீலா தேசாய் (Leela Desai) 1930-1940களில் நடித்து வந்த ஒரு இந்திய நடிகையாவார். இவர் 1900களின் முற்பகுதியில் இசைக்கலைஞரான உமேத்ராம் லால்பாய் தேசாய் மற்றும் அவரது இரண்டாவது மனைவி சத்யபாலா தேவி ஆகியோரின் மகளாவார்.
இவரது பெற்றோர் 3 வருட அமெரிக்க சுற்றுப்பயணத்தில் இருந்தபோது நியூ செர்சியிலுள்ள நுவார்க்கில் பிறந்தார். இவரது தந்தை குசராத்தியாவார். இவரது தாயார் இந்தியாவின் பீகாரைச் சேர்ந்தவர். இவர் இந்தியாவில் வளர்ந்தார். இவர் 11 இந்திய திரைப்படங்களில் நடித்திருந்தார். மேலும், 1961இல் காபூலிவாலி என்றத் திரைப்படத்தின் இணை தயாரிப்பாளராகவும் இருந்தார். 1944ஆம் ஆண்டில், இவர் தனது சகோதரி இரமோலாவுடன் சேர்ந்து கலியான் என்றத் திரைப்படத்தில் நடித்தார்.
தொழில்
சோஹன்லால் மற்றும் லச்சுமஹாராஜின் கீழ் பாரம்பரிய நடனத்தில் முறையான கல்வியையும், மோரிஸ் கல்லூரியில் (லக்னோ) இசையையும் பெற்றார். 1943இல் விஷ்ராம் பெடேகர் தயாரித்த நாகநாராயண் என்றத் திரைப்படத்தில் நடித்தார். 1941இல் பெங்களூர் இடைநிலைக் கல்லூரி மாணவர்களால் அழைக்கப்பட்டார். "நியூ தியேட்டர்ஸ்" மற்றும் "பிரபாத் பிலிம் கோ" போன்ற நிறுவனங்கள் தயாரித்த படங்களின் விழாக்களை நடத்துவதில் இக்கல்லூரிக்கு பெருமை இருந்தது. தேசாய் ஒரு நடனக் கலைஞராகவும், சோஹன் லாலை பின்பற்றுபவராகவும் இருந்தார். இவர் 1926இல் லக்னோவில் நிறுவப்பட்ட "பட்கண்டே இசை நிறுவனத்தில் பயிற்சி பெற்றார்.
1939இல் வெளியிடப்பட்ட கபல் குந்தலா என்ற படத்தின் மூன்றாவது பதிப்பு பத்தாண்டுகளுக்குப் பிறகு 1949இல் வெளியானது. இப்படத்தை நிதின் போஸ் மற்றும் பானி மஜும்தார் இருவரும் இயக்கியிருந்த இப்படத்தில் இவர் நடித்திருந்தார். பானி மஜும்தார் இவரது சகோதரி மோனிகா தேசாயை மணந்தார். டார்ஜீலிங்கில் "லில்லி காட்டேஜ்" என்று ஒரு வீடு இவருக்கு இருந்தது. இவரது தாயார் சத்யபாலா தேவி இறக்கும் வரை அங்கே வாழ்ந்தார்.
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்தி திரைப்பட நடிகைகள்
நீர்வீக்கம்
நீர்வீக்கம் அல்லது எடிமா இது உடலின் திசுக்களில் திரவத்தை உருவாக்குவதால் ஏற்படுகிறது. பொதுவாக கால்கள் அல்லது கைகளில் நீர்வீக்கம் ஏற்படும். இந்நோயின் அறிகுறிகள் தோல் இறுக்கமாக உணர்தல் மற்றும் மூட்டு விறைப்பு ஆகியவை அடங்கும். பிற அறிகுறிகள் அடிப்படைக் காரணத்தைப் பொறுத்தது.
நீர்வீக்கத்திற்கு காரணமாக சிரை இரத்தக் குழாய் பற்றாக்குறை, இதய செயலிழப்பு, சிறுநீரக பிரச்சனைகள், குறைந்த புரத அளவுகள், கல்லீரல் பிரச்சனைகள், ஆழமான சிரை இரத்த உறைவு மற்றும் நோய்த்தொற்றுகள் எனக்கூறப்படுகிறது. இது அசையாத படுத்திருக்கும் நோயாளிகளிடமும் (பக்கவாதம், முதுகுத் தண்டு காயம், முதுமை) அல்லது நீண்ட நேரம் உட்கார்ந்து அல்லது நிற்பது போன்ற தற்காலிக அசையாமை மற்றும் மாதவிடாய் அல்லது கர்ப்ப காலத்தில் நீர்வீக்கம் ஏற்படலாம்.
இதற்கான மருத்துவச் சிகிச்சையானது அடிப்படைக் காரணத்தைப் பொறுத்தது. அடிப்படை பொறிமுறை உடலில் சோடியத்தை தக்கவைப்பது மற்றும் உப்பு உட்கொள்ளல் குறைதல் ஆகும். கர்ப்பவதிகள் மற்றும் வயதானவர்கள் நீர்வீக்கத்தால் பொதுவாக பாதிக்கப்படுகின்றனர்
அறிகுறிகள்
நீண்ட நேரம் நிற்கும் அல்லது உட்கார்ந்த நிலையில் இருப்பதன் காரணமாக ஆரோக்கியமாக இருப்பவர்களில் இது அடிக்கடி நிகழ்கிறது. இதய செயலிழப்பு அல்லது நுரையீரல் உயர் இரத்த அழுத்தம் காரணமாக, இதயத்திற்கு சிரை இரத்தம் குறைந்து வருவதால் இது ஏற்படலாம். இது அதிகரித்த ஹைட்ரோஸ்டேடிக் சிரை அழுத்தம் அல்லது குறைந்த ஆன்கோடிக் சிரை அழுத்தம் உள்ள நோயாளிகளுக்கும், நிணநீர் அல்லது சிரை நாளங்களின் கீழ் முனையிலிருந்து வெளியேறும் தடையின் காரணமாகவும் ஏற்படலாம்.
பெருமூளை எடிமா என்பது மூளையில் வெளிச்செல்லுலார் திரவ திரட்சியாகும். இது நச்சு அல்லது அசாதாரண வளர்சிதை மாற்ற நிலைகளிலும், அதிக உயரத்தில் சிஸ்டமிக் லூபஸ் அல்லது குறைக்கப்பட்ட ஆக்ஸிஜன் போன்ற நிலைகளிலும் ஏற்படலாம். இது அயர்வு அல்லது சுயநினைவு இழப்பை ஏற்படுத்துகிறது. இது மரணத்திற்கும் வழிவகுக்கிறது.
நுரையீரலில் உள்ள இரத்த நாளங்களில் அழுத்தம் அதிகரிக்கும் போது நுரையீரல் வீக்கம் ஏற்படுகிறது. ஏனெனில் நுரையீரல் நரம்புகள் வழியாக இரத்தத்தை அகற்றுவதில் தடை ஏற்படுகிறது. இது பொதுவாக இதயத்தின் இடது வென்ட்ரிக்கிளின் செயலிழப்பு காரணமாகும். இது உயர நோய் அல்லது நச்சு இரசாயனங்கள் உள்ளிழுக்கும் போது ஏற்படலாம். நுரையீரல் வீக்கம் மூச்சுத் திணறலை உருவாக்குகிறது. ப்ளூரல் குழியில் திரவம் கூடும்போது ப்ளூரல் எஃப்யூஷன்கள் ஏற்படலாம்.
மேற்கோள்கள்
பகுப்பு:நோய்கள் பகுப்பு:இதயக்குழலிய நோய்கள் பகுப்பு:சிறுநீரக நோய்கள்
பொன்னம்பலமேடு
பொன்னம்பலமேடு (Ponnambalamedu) இது கேரளம் மாநிலம், பத்தனம்திட்டா மாவட்டம், ரானி வட்டத்தில், மேற்குத் தொடர்ச்சி மலைத்தொடரில் இருக்கும் பெரியார் தேசியப் பூங்காவின் பாதுகாக்கப்பட்ட பகுதியாகும்.
இதன் சிறப்பு
இங்கு சபரிமலை வழிபாட்டாளர்களுக்கு ஒவ்வொரு ஆண்டும் தைப்பொங்கல் / மகர சங்கிராந்தி (ஜனவரி 14) அன்று சூரிய மறைவிற்குப்பின் மகர ஒளி ஏற்றிக் காட்டப்படுகிறது
வெளி இணைப்புகள்
பகுப்பு:கேரளம்
சாத்தான்
சாத்தான் அல்லது அலகை என்பது, யூத, கிறிஸ்தவ, இஸ்லாமிய சமய தொன்மவியல் இலக்கியங்களுக்கு இணங்க தீய சக்திகளின் ஓர் உருவகம். சாத்தான் என்ற எண்ணக்கரு பாரசீகத்தின் பண்டைய சரதுசம் சமயக் கடவுள் அகுரா மஸ்தாவிற்கு எதிரான ஒரு தீயசக்தி ஆகும். யூத, கிறிஸ்தவ, இஸ்லாமிய கதையாடலில் சாத்தான் இறைவனால் உருவாக்கப்பட்ட ஒரு தேவதூதன், தன் தெரிவால் தீய வழியில் வீழ்ந்தான் எனப்படுகின்றது.
கிறிஸ்தவம்
கிறிஸ்தவ மார்கத்தில் சாத்தான் என்பவன் கடவுளால் உருவாக்க பட்ட தேவதூதன், கடவுளின் கட்டளைக்கு கீழ்படிய மறுத்ததால் நரகத்திற்கு தள்ளப்பட்டான் என்று நம்பப்படுகிறது. கிறிஸ்தவர்களின் புனித நூலாக திருவிவிலியத்தில் சாத்தானை பற்றி பல குறிப்புகள் இடம் பெற்றுள்ளன. முதல் பெற்றோர்களான ஆதாம், ஏவாளை பாம்பு வடிவில் தோன்றி உண்ணக்கூடாது என்று கடவுள் கூறிய பழத்தை ஏமாற்றி உண்ண வைத்தாகவும், இதன் மூலம் கடவுளின் அருகிலிருக்கும் பேற்றை மனிதன் இழந்ததாகவும் திருவிவிலியத்தின் முதல் புத்தகமான தொடக்கநூலில் குறிப்பிடப்பட்டுள்ளது.
மேற்கோள்கள்
பகுப்பு:தொன்மவியல் பகுப்பு:பழைய ஏற்பாட்டு நபர்கள் பகுப்பு:யூத தொன்மவியல் பகுப்பு:புதிய ஏற்பாட்டு நபர்கள் பகுப்பு:சாத்தானியம்
கைரானா மக்களவைத் தொகுதி
கைரானா மக்களவைத் தொகுதி இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 தொகுதிகளில் ஒன்று.
சட்டமன்றத் தொகுதிகள்
இந்த மக்களவைத் தொகுதியில் உத்தரப் பிரதேச மாநிலச் சட்டப் பேரவைக்கான ஐந்து சட்டமன்றத் தொகுதிகள் உள்ளன.
நாடாளுமன்ற உறுப்பினர்
இறுதியாக பதினாறாவது மக்களவை உறுப்பினர்கள் தேர்ந்தெடுக்கப்பட்டனர். பாரதிய ஜனதா கட்சியின் சார்பாக போட்டியிட்ட ஹுக்கும் சிங் தொகுதியை முன்னிறுத்துகிறார்.
தோமஸ் ஹிக்சன் (துடுப்பாட்டக்காரர், பிறப்பு 1873)
தோமஸ் ஹிக்சன்  ( Thomas Higson , பிறப்பு: நவம்பர் 19 1873, இறப்பு: ஆகத்து 3 1949 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 29 முதல்தர துடுப்பாட்டப் போட்டிகளில் கலந்து கொண்டுள்ளார். 1892-1923 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
தோமஸ் ஹிக்சன் (துடுப்பாட்டக்காரர், பிறப்பு 1873) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 5, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1873 பிறப்புகள் பகுப்பு:1949 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
துக்கிராலா கோபாலகிருட்டிணய்யா
துக்கிராலா கோபாலகிருட்டிணய்யா (Duggirala Gopalakrishnayya) (பிறப்பு:1889 ஜூன் 2- இறபபு: 1928 சூன் 10 ) இவர் இந்திய சுதந்திர போராட்ட வீரராகவும் இந்திய மாநிலமான ஆந்திராவைச் சேர்ந்த இந்திய தேசிய காங்கிரசின் உறுப்பினராகவும் இருந்தார். ஆந்திர ரத்னா என்ற பட்டத்தால் அறியப்பட்ட கோபாலகிருட்டிணய்யா அகில இந்திய காங்கிரசின் செயலாளராக பதவி வகித்த முதல் ஆந்திர தலைவர் ஆவார்.
ஆரம்பகால வாழ்க்கை மற்றும் கல்வி
கோபாலகிருட்டிணய்யா 1889 இல் கிருட்டிணா மாவட்டத்தின் நந்திகிராமம் வட்டத்தில் பெனுகஞ்சிப்ரோலு என்ற ஊரில் ஒரு பிராமண குடும்பத்தில் பிறந்தார். இவரது தந்தை கோதண்டராமசாமி பள்ளி ஆசிரியராக இருந்தார். இவர் குண்டூரைச் சேர்ந்த நில உரிமையாளர்களின் குடும்பத்திலிருந்து வந்தவர். இவரது தாயார் சீத்தம்மா, ஒரே குழந்தையான இவரைப் பெற்றெடுத்தவுடன் இறந்துபோனார். பின்னர், கோபால்கிருட்டிணய்யாவின் தந்தை மறுமணம் செய்து கொண்டார். ஆனால் அவரும் இளம் வயதிலேயே இறந்து போனார். இவர் தனது மாமா மற்றும் பாட்டியுடன் வளர்ந்தார். ] நகராட்சி உயர்நிலைப் பள்ளியில் இருந்து பள்ளிப் படிப்பை முடித்த இவர், மெட்ரிகுலேஷன் முடித்த பின்னர் பாபட்லா வட்ட அலுவலகத்தில் ஒரு வருடம் பணியாற்றினார். 1911 ஆம் ஆண்டில் இவர் தனது சிறு வயது நண்பர் சிறீ நாடிம்பள்ளி நரசிம்ம ராவ் (குண்டூரின் பாரிஸ்டர்) என்பவருடன் [[எடின்பரோ பல்கலைக்கழகம்|எடின்பரோ பல்கலைக்கழகத்திற்குச் சென்றார். அங்கு இவர் ஆறு ஆண்டுகள் படித்து பொருளாதாரத்தில் முதுகலை பட்டம் பெற்றார்.
சுதந்திர போராட்ட வீரர்
கோபாலகிருட்டிணய்யா 1917 இல் குண்டூருக்குத் திரும்பி வந்து, ராஜமன்றியில் ஆசிரியர் அரசு கல்லூரியிலும், மச்சிலிப்பட்டணத்தில் உள்ள தேசியக் கல்லூரியிலும் பணியாற்றினார். இவர் அன்னி பெசண்டின் ஹோம் ரூல் இயக்கத்திலும் ஈடுபட்டார். 1919 ஆம் ஆண்டில் இவர் தனது கற்பித்தல் வாழ்க்கையை ஒரு முழுநேர அரசியல் ஆர்வலராக மாற்றிக் கொண்டார். 1920 ல் நடந்த இந்திய தேசிய காங்கிரசின் கல்கத்தா அமர்வில் கலந்து கொண்ட இவர், காங்கிரசு கொண்டு வந்த ஒத்துழையாமை இயக்கத்தில் ஈடுபட்டார்.
இராம தண்டு
கோபாலகிருட்டிணய்யா இந்து தெய்வமான இராமரின் பக்தர் ஆவார். இவர் சுயராச்சியத்தின் நோக்கத்திற்காக இராம தண்டு (இராமரின் இராணுவம் என்று அழைக்கப்படும்) ஒரு தொழிலாளர்கள் குழுவை ஏற்பாடு செய்தார். 1921 ஆம் ஆண்டில் காங்கிரசு தனது வருடாந்திர அமர்வை விசயவாடாவில் நடத்தியது. அங்கு அதை ஒழுங்கமைப்பதில் இராம தண்டு முக்கிய பங்கு வகித்தது. தண்டுவின் உறுப்பினர்கள் குங்குமப்பூ ஆடைகளை அணிந்து உருத்ராட்ச மணிகள் மற்றும் வெர்மிலியன் எனப்படும் சிவப்பு வண்ணப்பூச்சினை அணிந்தனர். அவர்கள் கூட்டத்தில் அதிக எண்ணிக்கையில் பங்கேற்றனர். அமர்வின் தலைவரான முகமது அலி அதை இந்திய செஞ்சிலுவைச் சங்கம் என்று அழைக்கும் அளவுக்கு ஈர்க்கப்பட்டனர்.
சிராலா வரி எதிர்ப்பு போராட்டம்
ஒத்துழையாமை இயக்கத்தின்போது சிராலாவில் இவர் வழிநடத்திய வரி எதிர்ப்பு சத்தியாக்கிரகத்திற்கு கோபாலகிருட்டிணய்யா மிகவும் பிரபலமானவர். குண்டூர் மாவட்டத்தில் உள்ள சிராலா மற்றும் பேராலா கிராமங்களை நகராட்சியாக இணைக்க சென்னை மாகாணத்தின் காலனித்துவ அரசாங்கத்தின் முடிவில் சத்தியாக்கிரகம் வேர்களைக் கொண்டிருந்தது. கிராமங்கள் ஆண்டுக்கு ரூ. 4000 வருவாய் வரியைக் கொடுத்தாலும், நகராட்சி பகுதியாக அவை மறுவகைப்படுத்தப்படுவதால் அரசாங்கத்திற்கு ஆண்டுக்கு, ரூ 40,000 வருவாய் கிடைக்கும். இந்த நடவடிக்கை குடியிருப்பாளர்களால் எதிர்க்கப்பட்டது. ஏனெனில் அது அவர்களுக்கு அதிக வரிச்சுமையை விதிக்கும். எவ்வாறாயினும், அரசாங்கம் தனது முடிவை முன்னெடுத்தது. நகராட்சி மன்றம் உறுப்பினர்கள் பெருமளவில் இராஜினாமா செய்ய தூண்டியது. 1921 சனவரியில் குடியிருப்பாளர்கள் வரிகளை செலுத்த வேண்டாம் என்று முடிவு செய்தனர். இதனால் அரசாங்கம் பல ஆர்ப்பாட்டக்காரர்களை கைது செய்து, வழக்குத் தொடுத்து, சிறைத்தண்டனை விதித்து தண்டித்தது.
விசயவாடா காங்கிரசு அமர்வைத் தொடர்ந்து, மகாத்மா காந்தி சிராலாவுக்கு வருகை புரிந்தார். அங்கு கோபாலகிருட்டிணய்யா எதிர்கால நடவடிக்கை குறித்து காந்தியின் ஆலோசனையை நாடினார். ஒரு வன்முறையற்ற போராட்டத்தைத் தொடரவும், நகராட்சி பகுதியில் வசிக்கும் மக்கள் நகர எல்லைக்கு அப்பாற்பட்ட பகுதிகளுக்கு செல்லவும் காந்தி அறிவுறுத்தினார். . காந்தியின் ஆலோசனையை ஏற்று, கோபாலகிருட்டிணய்யா, ஏப்ரல் 1921 இல், சிராலா நகரவாசிகள் ஊரை விட்டு வெளியேறவும், நகர எல்லைக்கு அப்பால் தற்காலிக குடியிருப்புகளை அமைக்கவும் வழிவகுத்தார். நகரத்தின் மொத்த மக்கள்தொகையில் 15,000 பேரில் கிட்டத்தட்ட 13,000 பேர் இவரது அழைப்புக்கு பதிலளித்து இராமநகர் என்ற புதிய குடியேற்றத்திற்கு மாறினர். அங்கு இவர் அனைத்து சாதியினரையும் உள்ளடக்கிய ஒரு சட்டமன்றத்தையும் நடுவர் நீதிமன்றத்தையும் அமைத்தார். கோபாலகிருட்டிணய்யாவும், இராம தண்டுவும் மக்களின் மன உறுதியைக் காக்க பாடுபட்டனர். இந்த நிறுவனம் பதினொரு மாத காலத்திற்கு தொடர்ந்தது. இறுதியில் குறைந்து வரும் நிதி ,திரிச்சிராப்பள்ளையில் கோபாலகிருட்டிணய்யாவை கைது செய்து சிறையில் அடைத்தல் மற்றும் கோபாலகிருட்டிணய்யா இல்லாத நிலையில் போராட்டத்தைத் தொடர தலைவர்கள் இல்லாதது ஆகியவை இராமநகரத்தை முடுக்கிவிட வழிவகுத்தன.
குடும்பம்
கோபாலகிருட்டிணய்யா 1903 இல் 14 வயதான துர்கா பவானி அம்மா என்பவரை மணந்தார்.
மரணம் மற்றும் நினைவு
கோபாலகிருட்டிணய்யா 1926 ஆம் ஆண்டில் நாட்பட்ட காசநோயால் பாதிக்கப்பட்டு, தனது கடைசி நாட்களில் பெரும்பகுதியை வறுமை மற்றும் துன்பத்தில் கழித்தார். இவர் 1928 சூன் 10 இல் தனது 39 வயதில் இறந்தார். இவர் ஆந்திர ரத்னா (அல்லது ஆந்திராவின் நகை) என்ற தலைப்பில் அறியப்படுகிறார்.
விசயவாடாவில் உள்ள காங்கிரசு கட்சியின் தலைமையகத்திற்கு, ஆந்திர ரத்னா பவன் என்று கோபாலகிருஷ்ணய்யாவின் பெயரிடப்பட்டது. சலபதி ராவ் மற்றும் கே.குத்தம்பசாஸ்திரி எழுதிய இவரது வாழ்க்கை வரலாறுகள் உள்ளன. காமராசரால் திறக்கப்பட்ட இவரது வெண்கல சிலை சிராலாவில் நிற்கிறது.
குறிப்புகள்
பகுப்பு:ஆந்திரப் பிரதேச அரசியல்வாதிகள் பகுப்பு:கிருஷ்ணா மாவட்ட நபர்கள் பகுப்பு:1928 இறப்புகள் பகுப்பு:1889 பிறப்புகள்
ஓமின் விதி
right|thumb|200px|R அளவு மின்தடை கொண்ட ஒரு மின் கடத்தியின் இருமுனைகளுக்கிடையே V அளவு மின்னழுத்த வாயிலை இணைக்கும் பொழுது I அளவு மின்னோட்டம் பாய்கிறது. ஒமின் விதிப்படி, V = I x R.
ஒரு [மின்கடத்தி]யில் மின்னழுத்ததைக் கொடுக்கும் போது, அதில் மின்னோட்டம் நடை பெறுகின்றது. அந்த மின்னோட்டத்தின் அளவு அதில் கொடுக்கப்படும் மின்னழுத்தத்தின் அளவைப் பொறுத்திருக்கும். எடுத்துக் காட்டாக, R என்ற மின்தடையம் கொண்ட ஒரு மின் கடத்தியின்(எ.கா. உலோகங்கள்,மாழைகள்) இரு முனைகளுக்கிடையே, V என்ற அளவு மின்னழுத்தம்(voltage) கொடுக்கும் போது, I  என்ற அளவு மின்னோட்டம்(current) பாய்கிறது என்றால், அந்த மின்னோட்டத்தின் அளவைக்  கீழ்க் கண்டவாறு கணக்கிடலாம்:
இந்தக் கருத்தை ஜார்ஜ் ஓம் (Georg Ohm) என்ற செருமானிய அறிஞர் 1827-இல் முன் வைத்தார்.அவர் கூறிய இக் கருத்து ஓமின் விதி என்று பின்னால் வழங்கப் பட்டது. சுருங்கக் கூறின், ஒரு மின்கடத்தியில் ஓடும் மின்னோட்டம் I அதன் இரு முனைகட்கு நடுவில் கொடுக்கப்படும் மின்னழுத்தம் V-இன்  மீது நேர் விகிதச் சார்பு கொண்டிருக்கும் என்பதுதான் ஓமின் விதி. அதாவது, வேறுவிதமாகக் கூறுவதென்றால்,  மின்னழுத்தத்திற்கும், மின்னோட்டத்திற்கும் இடையேயான விகிதம் ஒரு மாறிலி ஆகும். அதாவது,
இந்த மாறிலி எண் R என்பதே மின் தடை எனப்படும்.
மின்தடையின் அலகு ஓம் (Ω) (Ohm) ஆகும். ஓம் என்ற அலகு,வோல்ட்டு/ஆம்ப்பியர் (volt/ampere),(வோல்ட்டு-நொடி/கூலாம்) (volt-second/coulomb) ஆகிய அலகுகளுக்கு இணையானது. thumb|ஓமின் விதி ஓமின் விதியை, இயற்பியல் துறையில் சற்று மாற்றி எழுதுவார்கள். ஒரு மின்கடத்தியின் வழியாகப் பாயும் மின்சாரத்தின் மின்னோட்டச் செறிவு ஒரு புள்ளியில் J எனவும், அதே புள்ளியில் மின்புலம்  E எனவும், அந்த மின்கடத்தியின் மின்கடத்துதிறன் மற்றும் மின்தடைத்திறன்  \sigma எனவும் வைத்துக் கொண்டால், ஓமின் விதியை என்றும் எழுதலாம்.
வரலாறு
thumb|200px|[[ஜார்ஜ் ஓம்]] ஜார்ஜ் ஓம் அவர்களுக்கு முன்னரே, 1781-இல், என்றி காவன்டிஷ்(Henry Cavendish) என்பவர், வேவ்வேறு அளவுள்ள  கண்ணாடிக் குழாய்களில் உப்பு நீரை அடைத்து, அவற்றுள் மினசாரத்தைச் செலுத்தி, பல ஆய்வுகளைச் செய்தார். அதன் படி, மின்னழுத்த அளவு மாறினால் மின்னோட்டம் அளவும் மாறும் என்று கண்டறிந்தார். ஆனால், தம் கண்டுபிடிப்பை மற்ற ஆய்வாளர்கள் யாரிடமும் சொல்லாமல் விட்டு விடவே, இதைப் பற்றி யாருக்கும் தெரியாமல் போய் விட்டது. அதற்குப் பிறகு வந்த ஜேம்சு கிளார்க் மாக்சுவெல்(James Clerk Maxwell) என்ற அறிவியல் அறிஞர் அந்தக் கண்டுபிடிப்பை 1879-இல் வெளியிட்டார்.
ஓம் தம்முடைய ஆராய்ச்சியை 1825–1826 ஆண்டுகளில் செய்து, தம் கண்டு பிடிப்புகளை 1827-இல் Die galvanische Kette, mathematisch bearbeitet ("மின் சுற்று - ஓர் கணித முறை ஆய்வு")என்ற நூலாக வெளியிட்டார். தன்னுடைய ஆய்வில் அவர் கண்டறிந்ததைக் கீழ்க்கண்ட சமன்பாடாக எழுதினர்: இதில், x மின்னோட்டத்தின் அளவையும், l மின் கடத்தியின் நீளத்தையும், a  அவர் மின்கலனாகப்  பயன்படுத்திய வெப்பமின் இரட்டையின்  வெப்பநிலையையும் குறிக்கும். மற்றும், b என்பது அவர் செய்த சோதனையைச் சார்ந்த ஒரு மாறிலி(constant) எண் ஆகும்.
இந்தக் கண்டு பிடிப்பை மற்ற ஆய்வாளர்கள் முதலில் ஏற்றுக் கொள்ளவில்லை. 1840-உக்குப் பிறகே, அவர் கண்டுபிடிப்பை மற்றவர்கள் ஏற்றுக்கொண்டு, அவருக்கு உரிய மதிப்பைக் கொடுத்தனர்.
ஓமின் விதி எல்லா இடங்களிலும் சரியான விடை தருமா?
ஓமின் விதி எல்லா இடங்களிலும் சரியான விடையைத் தருமா என்று தெரியாமல் இருந்தது. ஓமின் விதியில் ஒரு சில குறைகள் இருப்பதாக சிலர் நினைத்தனர். 1920-இல், மின்கடத்தி வழியாகச் செல்லும் மின்னோட்டம் மின்கடத்தியின் எல்லா இடங்களிலும் ஒரே அளவாக  இருப்பதில்லை எனக்  கண்டு பிடிக்கப்பட்டது. ஒவ்வொரு இடத்திலும் மின்னோட்டம் மாறி இருப்பதற்குக் காரணம்  ஜான்சன்-நைகிஸ்ட் இரைச்சல் எனப்படும் ஒரு வகை மின்னிரைச்சல் என்று கருதப் பட்டது. அதனால், ஒரு மின்கடத்தியில், மின்தடையின் மதிப்பு  எல்லா இடங்களிலும் ஒரே அளவாக இருப்பதில்லை என்றும் கருதப் பட்டது.
இருப்பினும், ஓமின் விதி பல இடங்களில் சரியாகவே இருக்கின்றது. அணு அளவில் நடக்கும் மின்னோட்டம் ஓமின் விதி சொல்வது போல் இருக்காது என்று 20-ஆம் நூற்றாண்டில் எதிர் பார்க்கப் பட்டது. ஆனால், அது தொடர்பான நடத்திய ஆய்வுகளில், அணு அளவிலும் ஓமின் விதி சரியாகவே செயல் படுகின்றது என்று ஏற்றுக் கொள்ளப் பட்டது. சொல்லப் போனால், 2012-இல் நடத்தப் பட்ட ஆய்வுகளின் படி, நான்கு அணுக்கள் அகலமும், ஒரு அணு உயரமும் கொண்ட சிலிகான் கம்பிகளில் கூட ஓமின் விதி சரியாகவே செயல் படுகின்றது என்று அறியப் பட்டது.
அணு அளவிலான விளக்கங்கள்
thumb|200 px|right|ட்ரூட் மின்னோட்ட விளக்கம்: எதிர்மின்னிகள்(நீல நிறத்தில் இருப்பவை), அணுக்கள்(சிவப்பு நிறத்தில் இருப்பவை) மீது மோதித் திரும்பபுகின்றன.
ஓமின் விதியை அணு அளவில் எவ்வாறு புரிந்து கொள்வது(microscopic origin of Ohm's law) என்பது பற்றி செருமானிய அறிவியலாளர் பால் ட்ரூட்(Paul Drude) 1900-இல் ஒரு விளக்கம் கொடுத்தார். இதன் படி, ஒரு மின் கடத்தியில் மின்னழுத்ததைக் கொடுக்கும் போது அதில் மின்புலம் உருவாகின்றது. அந்த மின்புலம் மின்கடத்தியில் உள்ள எதிர்மின்னிகளைக் கவர்ந்து இழுத்து ஒரே திசையில் ஓட வைக்கின்றது. எதிர்மின்னிகள் ஓடும் போது மின்கடத்தியில் உள்ள அணுக்கள் மீது மோதி சிதறி  திசை  மாறுகின்றன. திசை மாறிய எதிர்மின்னிகள் மற்ற அணுக்களோடு மீண்டும் மோதிச் சிதறுகின்றன. இருப்பினும், மொத்தத்தில், ஒரு திசையை நோக்கி  எதிர்மின்னிகள் கொஞ்சம் நகருகின்றன. இவ்வாறு எதிர்மின்னிகள் நகருவதால் மின்கடத்தியில் மின்னோட்டம் நடை பெறுகின்றது. நகருகின்ற எதிர்மின்னிகளின் உந்தம் p, மின்புலத்தின் அளவு E, ஒரு எதிர்மின்னியின் மின்னூட்டம்(charge) -e,   மோதல்களுக்கிடையுள்ள நேரம் τ  எனக்  கொண்டால், p = −eEτ    என்று பால் ட்ரூட் கணக்கிட்டுக் கூறினார். இந்தச் சமன்பாட்டின் படி, E அதிகமாகும் போது, p அதிகமாகின்றது; p  அதிகமானால், மின்னன்களின் விரைவும் அதிகமாகிறது. அதாவது, மின்னோட்டம் அதிகமாகிறது. ஓமின் விதி சொல்வதும் இதுவே: மின்னழுத்தம் அதிகமாகும் போது மின்னோட்டம் அதிகமாகும்.
மின்சுற்று பகுப்பாய்வு
ஓமின் விதி மின் சுற்றுகளைப் பகுத்து அலசிப் பார்க்க பெரிதும் துணையாக இருக்கும். ஓமின் சமன்பாட்டைக் கீழ்க் கண்டவாறு நாம் எப்படி வேண்டுமானாலும் எழுதிக் கொள்ளலாம்:
இந்தச் சமன் பாடுகள் மின் சுற்றுகளில் ஓடும் மின்னோட்டம், தோன்றும் மின்னழுத்தம், அடங்கியுள்ள மின் தடை ஆகியனவற்றைக் கணக்கிட பெரிதும் உதவியாக இருக்கும்.
சுற்றுகள்
மின்தடைச் சுற்றுகள் என்பது மின்தடைகள்  மட்டுமே கொண்ட மின் சுற்றுகள் ஆகும். இதில் மின்தேக்கி, மின்தூண்டி போன்ற மின் உறுப்புகள் (மின்கூறுகள்)இருக்காது. இப்படிப் பட்ட சுற்றுக்களை ஓமின் விதி கொண்டு ஒவ்வொரு புள்ளியிலும் எவ்வளவு மின் அழுத்தம் உள்ளது, ஒவ்வொரு மின் தடையிலும் எவ்வளவு மின்னோட்டம் செல்கிறது என்று எளிதாகக் கணக்கிட முடியும்.
எதிர்இயக்கச் சுற்றுக்கள்
எதிர்இயக்கச் சுற்று என்பது மின் தடை R, எதிர் இயக்கப் பொருள்களான மின்தேக்கி C, மின்தூண்டி L ஆகிய மின் கூறுகள் கலந்த மின் சுற்று ஆகும். இது போன்ற சுற்றுக்களில், நேர் மின்னோட்டத்தைக் காட்டிலும், மாறுதிசை மின்னோட்டமே பெரிதும் செலுத்தப் படும். மாறுதிசை மின்னோட்டத்தின் அதிர்வெண் f என்று வைத்துக் கொண்டால், C-இன் மின்னெதிர்ப்பு எனவும், L-இன் மின்னெதிர்ப்பு j \omega L எனவும் இருக்கும். இதில், w=2 \pi f, மற்றும் கற்பனை எண் j=sqrt(-1). மின்னியலில், j \omega என்பதை s என்ற எழுத்தாலும், மின்னெதிர்ப்பை Z என்ற எழுத்தாலும் குறிப்பிடுவர். எனவே, ஓமின் விதியைக் கீழ்க் கண்டவாறும் குறிப்பிடலாம்:
மின்தூண்டி L-இன் மின்னெதிர்ப்பு:
மின்தேக்கி C -இன் மின்னெதிர்ப்பு:
ஓமின் விதி:
நேர்ச்சார்பு உள்ளமை
எல்லா மின் பொருட்களும் ஓமின் விதிப்படிச் செயல் படுவதில்லை. எடுத்துக்கட்டாக, இருமுனையம், மின்கலம் ஆகிய மின்கூறுகள் ஓமின் விதியைப் பின்பற்றுவதில்லை.மின்னோட்டத்துக்கும் மின்னழுத்துக்கும் உள்ள சார்பின் வரைபடம் (0,0) என்ற புள்ளியின் வழியாகச் செல்லும் நேர்க் கோடாக இருக்க வேண்டும். நேர்க் கோட்டின் சாய்வின் அளவு மின்கடத்துதிறனைக் குறிக்கும்.
thumb|400px| I–V வரைபடங்கள்: பெரிய [[மின்தடையம், சிறிய மின்தடையம் ,இருமுனையம்; மின்கலம். மின்தடைகள் இரண்டும் ஓமின் விதிப் படி செயல் படுகின்றன. இருமுனையமும் மின்கலமும் ஓமின் விதிப்படி செயல்படுவதில்லை.]]
படத்தில்,  மின்தடையத்தின்  I–V வரைபடம் நேர்க்கோடாக இருக்கிறது. எனவே, மின்னோட்டம் I, மின்னழுத்தம் V -உடன் நேர் விகிதச் சார்பு கொண்டதாக உள்ளது. ஆனால், இருமுனையத்தின் I–V வரைபடம் நேர்க் கோடாக இல்லை.(படத்தைப் பார்க்க.) ஒவ்வொரு புள்ளியிலும் சாய்வின் அளவு மாறிக் கொண்டே போகின்றது. மேலும், மின்கலத்தின் I-V வரைபடம், நேர்க் கோடாக இருப்பினும், (0,0) என்ற புள்ளி வழியாகச் செல்லவில்லை. இது போன்ற பொருட்களில் மின்னோட்டத்தைக் கணக்கிட ஓமின் விதி பயன்படாது.
மின்கடத்தியின் மீது வெப்பத்தின் விளைவுகள்
ஓமின் விதிப்படி, மின்கடத்தியில் வேறு எந்த மாற்றமும் நிகழாத போதுதான், மின்னழுத்தம் அதிகரிக்க மின்னோட்டமும் அதிகரிக்கும். ஆனால், ஒரு மின்கடத்தியின் வழியாக மின்சாரம் பாயும் போது, ஜூல் விளைவின் படி, அக் கடத்தி சூடாகிறது. சூடு அதிகமாகும் போது, கடத்தியின் மின்தடை அதிகரிக்கின்றது. எனவே, மின்னோட்டம் நடக்கும் போது மின்தடை மாறுவதால், ஓமின் விதியை இங்கு நாம் பயன்படுத்த முடியாமல் போய் விடுகிறது. மாக்ஸ்வெல் என்ற ஸ்காட்லாந்தைச் சேர்ந்த இயல்பியல் அறிஞர், மின்கடத்தியில் உண்டாகும் வெப்பத்தைக்  குறைத்து ஓமின் விதியை எப்படி  நிறுவுவது என்று பல ஆய்வுகள் நடத்தி 1876-இல் தம் ஆய்வு முடிவுகளை வெளியிட்டுள்ளார்.
வெப்ப ஓட்டமும் ஓமின் விதியும்
ஒரு மின்கடத்தியில், இரு புள்ளிகளுக்கிடையில் மின்னழுத்த வேறுபாடு இருக்கும் போது அக் கடத்தியில் மின்னோட்டம் நடப்பது போல, ஒரு வெப்பக்கடத்தியில், பிரெஞ்சுக் கணிதவியலாளரான பூரியே அவர்களின் கூற்றுப்படி, இரு புள்ளிகளுக்கிடையே வெப்ப வேறுபாடு இருக்கும் போது, அதில் வெப்ப ஓட்டம் நடை பெறும். அவ்வாறு நடக்கின்ற வெப்ப ஓட்டம், ஓமின் விதி போலவே,  புள்ளிகளுக்கிடையே உள்ள வெப்ப வேறுபாட்டின் அளவைப் பொறுத்து இருக்கும்.
ஓமின் விதியின் ஏனைய வடிவங்கள்
இயல்பியலில் V = IR என்ற ஓமின் விதியை, என்று எழுதுவார்கள். இதில், E என்பது மின்புலத்தின் வலிமை, ρ என்பது மின்தடைத் திறன், மற்றும் J என்பது மின்னோட்டச் செறிவும் ஆகும். (கவனிக்க:, உங்கே A என்பது மின் கடத்தியின் பரப்பளவு,  l என்பது மின் கடத்தியின் நீளம் ஆகும்.)
thumb|290px|Current flowing through a uniform cylindrical conductor (such as a round wire) with a uniform field applied.
ஒரு மின்கடத்தியில் E  என்ற மின்புலம் இருந்தால், அதில்  இரு புள்ளிகளுக்கிடையே உள்ள மின்னழுத்தை கீழ்க் கண்டவாறு கணக்கிலாம்:
இதில், dl என்பது கடத்தியின் நீளத்தில் மிகச் சிறு (நுண்ணிய) அளவைக் குறிக்கும். மின்புலம் E  மின்கடத்தியில் எந்த இடத்திலும் மாறாது ஒரே மதிப்பு உள்ளதாக இருந்தால், மின்கடத்தியின் நீளம் l எனவும் கொண்டால், மேற்கண்ட சமன்பாட்டை கீழ்க் கண்டவாறு எழுதலாம்:
இனி, கடத்தியின் மின்தடைத்திறனும் ஒரு சீராக இருந்தால், மின்னோட்டச் செறிவும் கடத்தி முழுவதும் ஒரு சீராக இருக்கும் எனலாம். எனவே,a என்ற குறுக்கு வெட்டுப் பரப்பளவு கொண்ட மின் கடத்தியில், மின்னோட்டச் செறிவைக் கீழ்க் கண்டவாறு எழுதலாம்:
மேற்கண்ட சமன்பாடுகளில் இருந்து, மின்னழுத்தம் V-ஐக் கணிக்கலாம்: மின்தடைத்திறன் ρ எனவும், l என்ற நீளமும், a என்ற குறுக்கு வெட்டுப் பரபளவும் உள்ள ஒரு மின்கடத்தியின் மின்தடையத்தை கீழ்க்  கண்டவாறு எழுலாம்:
மேற்கண்ட சமன்பாடுகளில் இருந்து, ஓமின் விதியைத் தருவிக்கலாம்:
மின்கடத்திப் பாய்மங்கள்
மின்சாரத்தைக் கடத்தும் தன்மை கொண்ட பாய்மங்களை மின்கடத்திப் பாய்மங்கள் எனச் சொல்லலாம். மின்மக் கலவை(பிளாசுமா) போன்றவை இதற்கு எடுத்துக் காட்டுகளாகும். மின்கடத்தி ஒன்றில் செல்லும் எதிர்மின்னிகளை ஒரு புகை மண்டலமாக நினைத்துக் கொள்ளலாம். இது \vec{v} என்ற வேகத்தோடு \vec{B} என்ற அளவு கொண்ட காந்தப் புலத்தில் நகர்கின்றது என்றும், மின்கடத்தியில் உள்ள அணுக்கள் வேகம் \vec{v}_i என்றும் கொண்டால்,  மின் கடத்தியில் \vec{E} என்ற அளவுள்ள மின் புலம் உருவாகும். இந்த மின்புலம் \vec{J} என்ற அளவு கொண்ட மின்னொட்டச் செறிவை உருவாக்கும். இந் நிலையில், எதிர் மின்னிப் பாய்மத்தின் இயக்கச் சமன்பாட்டைக்   கீழ்க் கண்டவாறு எழுதலாம்:
வெளி இணைப்புகள்
பகுப்பு:மின்னியல் பகுப்பு:மின்சுற்று விதிகளும் தேற்றங்களும்
தைட்டானியம் டெட்ராபுரோமைடு
தைட்டானியம் டெட்ராபுரோமைடு (Titanium tetrabromide) என்பது TiBr4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இடைநிலை உலோக புரோமைடுகளில் அதிகமாக ஆவியாகக் கூடிய புரோமைடாக இது கருதப்படுகிறது. தைட்டானியம் டெட்ராகுளோரைடு, தைட்டானியம் டெட்ரா அயோடைடு ஆகிய சேர்மங்கள் பெற்றுள்ள பண்புகளின் சராசரி பண்புகளை தைட்டானியம் டெட்ராபுரோமைடு பெற்றுள்ளது. உயர் லூயிசு அமிலப்பண்பும், முனைவற்ற கரிமக் கரைப்பான்களில் அதிகமாகக் கரைவதும் இந்த நான்கு ஒருங்கிணைவுகள் கொண்ட Ti (IV) இன வேதிச்சேர்மங்கள் இனத்தின் சில முக்கிய பண்புகளாகக் கருதப்படுகின்றன. TiBr4 சேர்மம் டையா காந்தப்பண்பு கொண்டதாகும். இது உலோக மையத்தின் d0 அமைப்பை பிரதிபலிக்கிறது.
தயாரிப்பும் கட்டமைப்பும்
இந்த நான்கு ஒருங்கிணைவு அணைவுச் சேர்மம் நான்முக வடிவத்தை ஏற்றுக்கொள்கிறது. இதை பல வழிமுறைகளில் தயாரிக்க முடியும்.
வினைகள்
TiBr4(THF)2 மற்றும் [TiBr5]−. [TiBr5]− போன்ற கூட்டு விளைபொருட்களை  2-மெத்தில்பிரிடின் போன்ற பெரிய ஈந்தணைவி வழங்கிகளுடன் சேர்ந்து தைட்டானியம் டெட்ராபுரோமைடு உருவாக்குகிறது. ஐந்து ஒருங்கிணைவுகள் கொண்ட வடிவமான TiBr4(2-மெத்தில்பிரிடின்) முக்கோண இரட்டைப்பட்டைக்கூம்பு வடிவில் உள்ளது. இதில் பிரிடின் மத்தியகோட்டுத்தளத்தில் அமைந்துள்ளது. கரிமத் தொகுப்பு வினைகளில் தைட்டானியம் டெட்ராபுரோமைடு ஒரு லூயிசு அமில வினையூக்கியாகப் பயன்படுத்தப்படுகிறது.
தைட்டானியத்தின் டெட்ராபுரோமைடும் டெட்ராகுளோரைடும் வினைபுரிந்து கலப்பு டெட்ரா ஆலைடுகளை TiBr4−xClx (x = 0-4) உருவாக்குகின்றன. இந்த மறுபகிர்வு வினையின் வினை வழிமுறை உறுதியில்லாததாகும். முன்மொழியப்படும் ஒரு பாதையும் இருபடிகளின் இடைநிலைகளை அழைக்கிறது.
பாதுகாப்பு
எளிதில் நீராற்பகுப்பு அடைந்து ஐதரசன் புரோமைடை வெளிவிடுவதால் இச்சேர்மம் அபாயத்தை விளைவிக்கும் சேர்மமாகக் கருதப்படுகிறது.
மேற்கோள்கள்
பகுப்பு:புரோமைடுகள் பகுப்பு:உலோக ஆலைடுகள் பகுப்பு:தைட்டானியம் சேர்மங்கள் பகுப்பு:புரோமின் சேர்மங்கள்
தென் இந்திய வரலாறு (நூல்)
தென் இந்திய வரலாறு கே.கே. பிள்ளை எழுதிய, தென் இந்தியாவின் வரலாற்றைக் கூறுகின்ற, 13 இயல்களைக் கொண்ட, நூலாகும்.
முதல் தொகுதி
முதல் தொகுதியில் நாட்டின் இயற்கை அமைப்பு, வரலாற்றிற்கு முற்பட்ட காலம், பண்டைக்கால வெளிநாட்டுத் தொடர்புகள், சங்க காலம், அரசுகள் எழுந்த காலம், இந்து சமயப் புத்துயிர்ப்பு, பிற்காலச் சோழர்களும் சாளுக்கியர்களும், கடல் கடந்த தென் இந்திய நாகரிகம் என்ற உட்தலைப்புகளைக் கொண்ட ஒன்பது இயல்கள் அமைந்துள்ளன.
இரண்டாம் தொகுதி
இரண்டாம் தொகுதியில் தென்னாடும் முஸ்லீம் தொடர்பும், விஜயநகரப் பேரரசுக் காலம், ஐரோப்பியரின் வருகையும் அரசியல் போராட்டங்களும், நவீன காலம் என்ற உட்தலைப்புகளைக் கொண்ட நான்கு இயல்கள் அமைந்துள்ளன.
மேற்கோள்கள்
<References/>
வெளி இணைப்புகள்
பகுப்பு:2006 தமிழ் நூல்கள் பகுப்பு:2007 தமிழ் நூல்கள் பகுப்பு:பழனியப்பா பிரதர்ஸ் நூல்கள்
ஓய்மான் வில்லியாதன்
ஓய்மான் வில்லியாதன் சங்ககால வள்ளல்களில் ஒருவன்.
புறத்திணை நன்னாகனார் என்னும் புலவர் இவனது வள்ளண்மையைப் போற்றிப் பாடியுள்ள பாடல் ஒன்று புறநானூறு 379-ஆம் பாடலாக அமைந்துள்ளது. இந்தப் பாடலில் இவன் ‘இலங்கை கிழவோன்’ என்று குறிப்பிடப்படுகிறான்.
மானத்தாள் மாரியம்மன் கோயில்
மானத்தாள் மாரியம்மன் கோயில் தமிழ்நாட்டில் சேலம் மாவட்டம், மானத்தாள் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
ஓய்மான் வில்லியாதன்
பகுப்பு:சங்க காலச் சமூகம் பகுப்பு:சங்ககால ஓவியர்
மானத்தாள் மாரியம்மன் கோயில்
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கஞ்சக் கருவி
கஞ்சம் என்றால் வெண்கலம் என்று பொருள். தூய வெண்கலத்தால் தயாரிக்கப்படும் கஞ்சக்கருவிகளை, தகுந்த இலக்கண வரம்பறிந்து மிக நுணுக்கமாக இசைக்க வேண்டும்.
மேற்கோள்கள்
* பகுப்பு:தமிழர் இசைக்கருவிகள் பகுப்பு:இசைக்கருவிகள்
மார்க் ஸ்மித்
மார்க் ஸ்மித் (Mark Smith, பிறப்பு: திசம்பர் 4 1975), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1994/95 ல் சிம்பாப்வே முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
மார்க் ஸ்மித் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 21 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1975 பிறப்புகள் பகுப்பு:வாழும் நபர்கள்
தோமஸ் ஹிக்சன் (துடுப்பாட்டக்காரர், பிறப்பு 1911)
தோமஸ் ஹிக்சன்  ( Thomas Higson, பிறப்பு: மார்ச்சு 25 1911, இறப்பு: சனவரி 15 1993 ), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 26 முதல்தர துடுப்பாட்டப் போட்டிகளில் கலந்து கொண்டுள்ளார். 1932-1946 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
தோமஸ் ஹிக்சன் (துடுப்பாட்டக்காரர், பிறப்பு 1911) - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 5, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1911 பிறப்புகள் பகுப்பு:1993 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள்
அஷ்டமங்கலம் சிவன் கோயில்
அஷ்டமங்கலம் சிவன் கோயில் (Ashtamangalam Siva Temple) என்பது திருச்சூர் மாவட்டத்தில் அஷ்டமங்கலத்தில் அமைந்துள்ளது. இக்கோயிலின் பிரதான தெய்வம் சிவன் ஆகும். இந்தக் கோயிலின் கருவறை கிழக்கு நோக்கி உள்ளது. இந்தக் கோயில் கேரளாவின் 108 சிவ ஆலயங்களில் ஒன்றாகும். இது சிவனுக்கு பரசுராம முனிவரால் அர்ப்பணிக்கப்பட்டது என்று நம்பப்படுகிறது. இலாலூர் சாலையில் கரையாட்டுக்கறை அருகே இந்த கோயில் அமைந்துள்ளது. கோயிலின் சிவராத்திரி திருவிழா மலையாள மாதமான கும்பத்தில் (பிப்ரவரி - மார்ச்) கொண்டாடப்படுகிறது.
சான்றுகள்
பகுப்பு:திருச்சூர் மாவட்டத்திலுள்ள சிவன் கோயில்கள்
பரவை முனியம்மா
திரைப்படத் துறை
தமிழ்த் திரைப்படங்களில் தூள் எனும் படத்தில் திரைப்படப் பாடகியாகவும், நடிகையாகவும் அறிமுகமானார். காதல் சடுகுடு, பூ, தேவதையைக் கண்டேன் என இருபத்தைந்து திரைப்படங்களுக்கும் மேல் குணச்சித்திர மற்றும் நகைச்சுவை நடிகையாக நடித்துள்ளார்.
இவரது கலைச் சேவையைப் பாராட்டி, தமிழக அரசு, இவருக்கு கலைமாமணி பட்டம் வழங்கி கவுரவித்துள்ளது.
தொலைக்காட்சித் தொடர்
கலைஞர் தொலைக்காட்சியில் கிராமத்துச் சமையல் நிகழ்ச்சியைத் தொகுத்து வழங்கினார்.
பிற நிகழ்ச்சிகள்
மேடை நிகழ்ச்சிகள் உள்ளூரிலும் லண்டன், சிங்கப்பூர், மலேசியா போன்ற நாடுகளிலும் இடம்பெற்றுள்ளன.
நிதி உதவி
பரவை முனியம்மாவின் ஏழ்மை மற்றும் இயலாமையையும் கருத்தில் கொண்டு, அப்போதைய தமிழக முதல்வர் ஜெயலலிதா, 6 லட்சம் ரூபாய் நிதியுதவியும், குடும்ப செலவுக்கு மாதந்தோறும் 6 ஆயிரம் ரூபாயும் மற்றும் மாதாந்திர மருத்துவச் செலவினை டாக்டர் எம்.ஜி.ஆர். அறக்கட்டளையில் இருந்து வழங்கினார்.
இறப்பு
இவர் மார்ச் 29, 2020 அன்று மதுரையில் முதுமை மற்றும் உடல்நலக்குறைவு காரணமாக காலமானார்.
வெளி இணைப்புகள்
பகுப்பு:தமிழ்த் திரைப்படப் பின்னணிப் பாடகர்கள் பகுப்பு:தமிழ் நாட்டுப்புறப் பாடகர்கள் பகுப்பு:1943 பிறப்புகள் பகுப்பு:2020 இறப்புகள் பகுப்பு:மதுரை மக்கள் பகுப்பு:கலைமாமணி விருது பெற்றவர்கள் பகுப்பு:கலைஞர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:மதுரைத் திரைப்பட நடிகைகள் பகுப்பு:மதுரை இசைக்கலைஞர்கள் பகுப்பு:தமிழ்நாட்டுப் பாடகர்கள் பகுப்பு:தமிழ்நாட்டுப் பெண் இசைக்கலைஞர்கள்
கடோபநிஷத் (நூல்)
வாழ்க்கையின் முடிவு மரணம் என்று நினைத்துக் கொண்டிருக்கிறோம். அதற்குப் பின்பும் வாழ்க்கையின் தனிப்பட்ட தொடர்ச்சி ஒன்றும் இருக்கிறது என்கிறது இந்து சமயம். கடோபநிஷத் எனும் பெயரில் விளக்கப்பட்டுள்ள இந்நூல் (ISBN 978-81-8368-426-2) 160 பக்கங்களுடன் இந்திய மதிப்பில் ரூபாய் 70 எனும் விலையில் வெளியிடப்பட்டுள்ளது.
மயிலை
மயிலை என்பது ஒரு நிறம். வெளிர்-கருமை நிறம் கொண்ட மாட்டை மயிலைமாடு எனக் கூறும் வழக்கம் இக்காலத்திலும் உண்டு.
ராகவ் லக்கன்பால்
வாழ்க்கைக் குறிப்பு
இவர் 1974-ஆம் ஆண்டில் அக்டோபர் 28-ஆம் நாளில் பிறந்தவர். பதினாறாவது மக்களவையில் பாரதிய ஜனதா கட்சியின் சார்பாக சகாரன்பூர் தொகுதியில் போட்டியிட்டு வென்றார்.
கடோபநிஷத் (நூல்)
நூலாசிரியர்
நூலாசிரியர் ஸ்ரீ உமாஷக்தி குறித்த குறிப்புகள் இந்நூலில் தரப்படவில்லை.
ராகவ் லக்கன்பால்
சான்றுகள்
பகுப்பு:16வது மக்களவை உறுப்பினர்கள் பகுப்பு:வாழும் நபர்கள் பகுப்பு:1974 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
மயிலை
சங்ககாலப் புலவர் அரிசில் கிழார் மயிலைப் பூ காட்டுக்காக்கை போல வெளிர்கருமை நிறம் கொண்டது என்றும், மகளிர் அதனைக் கண்ணியாகக் கட்டித் தலையில் சூடிக்கொண்டது பற்றியும் குறிப்பிடுகிறார்.
கடோபநிஷத் (நூல்)
பொருளடக்கம்
இந்நூல் பகுதி 1, பகுதி 2 என இரண்டு பகுதிகளாகப் பிரிக்கப்பட்டுள்ளது.
மயிலை
சிலப்பதிகாரம் மணிமேகலை ஆகிய நூல்கள் மயிலைமலர் பற்றிக் குறிப்பிடுகின்றன.
கடோபநிஷத் (நூல்)
பகுதி1
-எனும் தலைப்புகளில் வாஜசிரவஜர் எனும் வேதியர் ஒருவர் "விஸ்வஜித்" எனும் யாகம் நடத்துகிறார். இந்த யாகத்தை அருகில் நின்று பார்த்துக் கொண்டிருந்த அவருடைய மகன் நசிகேதன் அடிக்கடி கேள்விகள் கேட்டுக் கொண்டேயிருந்த நிலையில் அவனுடைய தொல்லை பொறுக்க முடியாமல் அவனை எமனுக்குத் தானமாக வழங்குவதாக கூறிவிடுகிறான். இதன்படி நசிகேதன் எமனுலகம் செல்கிறான். அங்கு எமனைச் சந்திக்க முடியாமல் மூன்று நாட்கள் இருக்கிறான். நான்காவது நாள் எமன் வர அவன் மூன்று நாட்கள் காத்திருந்தது அறிந்து வருந்துகிறான். அதற்கு ஈடாக எமன் அந்தச் சிறுவனுக்கு மூன்று வரங்கள் தருவதாகக் கூறுகிறார். சிறுவன் நசிகேதன் முதல் வரமாக பூவுலகிற்கு முன்பிருந்தது போல் செல்ல வேண்டும் என்றும், இரண்டாவது வரமாக சொர்க்கம் குறித்தும், மூன்றாவது வரமாக மரண ரகசியத்தையும் கேட்டு அறிகிறான். இதுதான் கட உபநிஷதம் என்று முதல் பகுதியில் முழுமையான கதை வடிவில் விளக்கமளிக்கப்பட்டுள்ளது.
மயிலை
அடிக்குறிப்பு
பகுப்பு:சங்க கால மலர்கள் பகுப்பு:நிறங்கள்
கடோபநிஷத் (நூல்)
பகுதி 2
-எனும் 21 தலைப்புகளில் மனித வாழ்க்கையை எப்படி வாழ்வது என குட்டிக் கதைகள் மற்றும் ஆன்மீகக் கருத்துக்களுடனும் விளக்கப்பட்டிருக்கிறது.
வெளி இணைப்புகள்
பகுப்பு:தமிழ் ஆன்மிக நூல்கள் பகுப்பு:2007 தமிழ் நூல்கள்
கீழக்கொருக்கை
கீழக்கொருக்கை (Keela kodukka) என்பது இந்தியாவின் தமிழ்நாட்டில் தஞ்சாவூர் மாவட்டம், கும்பகோணம் வட்டத்தில் அமைந்துள்ள ஒரு கிராமம் ஆகும்.
மக்கள்தொகை
22011 மக்கள் தொகை கணக்கெடுப்பின்படி, கீழக்கொருக்கை கிராமத்தில் 1464 மக்கள் தொகை உள்ளது, இதில் 730 ஆண்கள் மற்றும் 734 பெண்கள் உள்ளனர்.
கீழக்கொருக்கை கிராமத்தில் 0-6 வயதுடைய குழந்தைகளின் மக்கள் தொகை 144 ஆகும், இது கிராமத்தின் மொத்த மக்கள் தொகையில் 9.84% ஆகும். கீழக்கொருக்கை கிராமத்தின் சராசரி பாலின விகிதம் 1005 ஆகும், இது தமிழ்நாட்டின் மாநில சராசரியான 996ஐ விட அதிகமாகும். மக்கள் தொகை கணக்கெடுப்பின்படி கீழக்கொருக்கைக்கான குழந்தை பாலின விகிதம் 778 ஆகும், இது தமிழக சராசரியான 943ஐ விடக் குறைவு.
2011 ஆம் ஆண்டில், கீழக்கொருக்கை கிராமத்தின் கல்வியறிவு விகிதம் 81.52% ஆக இருந்தது, இது தமிழ்நாட்டின் கல்வியறிவு விகிதம் 80.09% ஐக் காட்டிலும் அதிகம் ஆகும். கீழக்கொருக்கையில் ஆண்களின் கல்வியறிவு 88.14% ஆகவும், பெண்களின் கல்வியறிவு விகிதம் 75.11% ஆகவும் உள்ளது.
மேற்கோள்கள்
பகுப்பு:தஞ்சாவூர் மாவட்டத்திலுள்ள கிராமங்கள் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
உருபீடியம் ஆக்சைடு
ருபீடியம் ஆக்சைடு (Rubidium oxide) என்பது Rb2O  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தண்ணீருடன் ருபீடியம் ஆக்சைடு தீவிரமாக வினைபுரிகிறது. எனவே இச்சேர்மம் இயற்கையில் தோன்றுமென எதிர்பார்க்க இயலாது. கனிமங்களில் காணப்படும் ருபீடியம் சேர்மத்தின் உள்ளடக்கம் அதன் மூலக்கூற்று வாய்ப்பாட்டிலிருந்தே கணக்கிடப்பட்டும் மேற்கோளிடப்பட்டும் கூறப்படுகிறது. நடைமுறையில் ருபீடியம் தனிமம் சிலிக்கேட்டு அல்லது அலுமினோ சிலிக்கேட்டின் ஒரு பகுதிக்கூறாக அதிலும் குறிப்பாக ஒரு மாசாகவே கலந்துள்ளது. லெபிதொலைட்டு (KLi2Al(Al,Si)3O10(F,OH)2 ) என்ற கனிமமே ருபீடியத்தின் பிரதானமான மூலப்பொருளாகும். சில சமயங்களில் மேற்கண்ட வாய்ப்பாட்டிலுள்ள பொட்டாசியத்தை ருபீடியம் இடப்பெயர்ச்சி செய்கிறது.
ருபீடியம் ஆக்சைடு மஞ்சள் நிறத்துடன் காணப்படும் ஒரு திண்மமாகும். சோடியம் ஆக்சைடு (Na2O), பொட்டாசியம் ஆக்சைடு ( K2O) மற்றும் சீசியம் ஆக்சைடு (Cs2O) போன்ற வேதிச் சேர்மங்கள் இதனுடன் தொடர்புடைய சேர்மங்களாகும். கார உலோக ஆக்சைடுகள் M2O (M = Li, Na, K, Rb) எதிர்புளோரைட்டு கட்டமைப்பில் படிகமாகின்றன. எதிர்புளோரைட்டு கட்டமைப்பு நோக்குருவில் எதிர்மின் அயனிகள் மற்றும் நேர்மின் அயனிகளின் நிலைகள் தலைகீழாக மாறுகின்றன. கால்சியம் புளோரைட்டில் உள்ளபடி ருபீடியம் அயனிகள் 8 கனசதுர ஒருங்கிணைப்புகளும் ஆக்சைடு அயனிகள் 4 நான்முக ஒருங்கிணைப்புகளும் கொண்டுள்ளன.
பண்புகள்
மற்ற கார உலோக ஆக்சைடுகள் போலவே ருபீடியம் ஆக்சைடும் (Rb2O) ஒரு வலிமையான காரமாக செயல்படுகிறது. தண்ணீருடன் ருபீடியம் ஆக்சைடு தீவிரமாக வினைபுரிந்து ருபீடியம் ஐதராக்சைடு உருவாகிறது. இதுவோர் வெப்ப உமிழ்வு வினையாகும்.
தண்ணீருடன் தீவிரமாக வினைபுரிகிறது என்பதால் ருபீடியம் ஆக்சைடு ஒரு நீருறிஞ்சி என கருதப்படுகிறது. சூடுபடுத்தும்பொது ருபீடியம் ஆக்சைடு ஐதரசனுடன் வினைபுரிந்து ருபீடியம் ஐதராக்சைடாகவும், ருபிடியம் ஐதரைடாகவும் உருவாகிறது:
தயாரிப்பு
ஆய்வகப் பயன்பாட்டில் ருபீடியம் ஐதராக்சைடே ருபீடியம் ஆக்சைடிற்குப் பதிலாக பயன்படுத்தப்படுகிறது. RbOH சேர்மத்தை வர்த்தக முறையில் வாங்க முடியும். ஐதராக்சைடு மிகவும் பயனுள்ள ஒரு சேர்மம் ஆகும். ஆனால் சுற்றுச்சுழல் ஈரப்பதத்தில் குறைந்த வினைத் திறன் கொண்டதாகும். ஆக்சைடைக்காட்டிலும் குறைந்த செலவு தரக்கூடியதும் ஆகும். பெரும்பாலான உலோக ஆக்சைடுகள் போல, ருபீடியம் ஆக்சைடை (Rb2O) தயாரிக்க ருபீடியம் உலோகத்தை ஆக்சிசனேற்றம் செய்து தயாரிக்க இயலாது. மாறாக நீரிலி நைட்ரேட்டை ஒடுக்க வினைக்கு உட்படுத்தி தயாரிக்கலாம்:
குறிப்பாக உலோக ஐதராக்சைடுகளை நீர் நீக்கம் செய்து ருபீடியம் ஆக்சைடு தயாரிக்க இயலாது. மாறாக ஐதராக்சைடு சிதைவுக்கு உட்படுத்தப்பட்டு ஆக்சைடு தயாரிக்கப்படுகிறது. இவ்வினையில் ருபீடியம் உலோகத்தைப் பயன்படுத்தி ஐதரசன் ஒடுக்கப்படுகிறது.
ருபீடியம் உலோகம் ஆக்சிசனுடன் வினைபுரிகிறது. இதனால் விரைவில் காற்றில் ஒளிமங்கச் செய்கிறது. நிறம் மங்கும் செயல்முறை ஒரு வண்ண நிகழ்வாகும். வெண்கல நிற  Rb6O வழியாக, செப்பு நிற Rb9O2 சேர்மத்தை அடைகிறது. . Rb9O2 மற்றும் Rb6O, Cs-ருபீடியம் கீழாக்சைடுகள் Cs11O3Rbn (n = 1, 2, 3) உள்ளிட்ட ருபீடியத்தின் துணை ஆக்சைடுகள் எக்சு கதிர் படிகவியல் ஆய்வுகள் மூலம் அடையாளப்படுத்தப்படுகின்றன. ருபீடியம் சேர்மத்தின் ஆக்சிசனேற்ற இறுதி வடிவம் (RbO2) என்ற ருபீடியம் மீயாக்சைடு ஆகும்: இந்த மீயாக்சைடு பின்னர் மிகையளவு ருபீடியம் உலோகத்தின் உதவியால் ஒடுக்கப்பட்டு Rb2O உருவாகிறது:
மேற்கோள்கள்
பகுப்பு:ஆக்சைடுகள் பகுப்பு:உருபீடியம் சேர்மங்கள்
டெனிஸ் ஸ்ட்ரீக்
டெனிஸ் ஸ்ட்ரீக் (Denis Streak , பிறப்பு: சூன் 21 1949), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 14 முதல்தர துடுப்பாட்டப் போட்டிகளிலும், ஐந்து ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1976-1996 ஆண்டுகளில் சிம்பாப்வே முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
டெனிஸ் ஸ்ட்ரீக் - கிரிக்இன்ஃபோவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 21 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1949 பிறப்புகள் பகுப்பு:வாழும் நபர்கள்
தெற்குஇலந்தைகுளம் மாரியம்மன் கோயில்
தெற்குஇலந்தைகுளம் மாரியம்மன் கோயில் தமிழ்நாட்டில் தூத்துக்குடி மாவட்டம், தெற்குஇலந்தைகுளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மத்தேயு (திருத்தூதர்)
திருத்தூதர் புனித மத்தேயு (מתי/מתתיהו, எபிரேய மொழி: Mattay or Mattithyahu, பொருள்: "யாவேயின் பரிசு"; Ματθαῖος, Matthaios) இயேசு கிறிஸ்துவின் பன்னிரு திருத்தூதர்களுள் ஒருவர். மேலும், இயேசுவின் வாழ்வை எடுத்துரைக்கும் நூல்களை எழுதிய நான்கு நற்செய்தியாளர்களுள் இவரும் ஒருவர்.
ஆரம்ப நாட்கள்
அல்பேயுவின் மகனான மத்தேயு, ரோம ஆளுகையில் இருந்த யூதேயாவின் கலிலேயா பகுதியில் பிறந்தவர். மாற்கு 2:14 ரோமையரின் ஆளுகையின் கீழ், யூதேய குறுநில மன்னன் ஏரோது அந்திபாசுக்காக கப்பர்நாகும் சுங்கச்சாவடியில் வரி வசூலிப்பவராக மத்தேயு பணியாற்றினார். வரி வசூலிக்கும் பணியாற்றியவர்களை யூத மக்கள் ஒதுக்கப்பட்டவர்களாக கருதினர். கிரேக்க, அரமேய மொழிகளில் மத்தேயு தேர்ச்சி பெற்றிருந்தார்.
இத்தகைய சூழ்நிலையில்தான், இயேசு தனது பன்னிரு திருத்தூதர்களில் ஒருவராக இருக்க மத்தேயுவை அழைத்தார். தனது அழைப்பை ஏற்ற மத்தேயு, இயேசுவைத் தன் வீட்டுக்கு அழைத்து விருந்தளித்தார். இயேசு பாவிகளோடும் வரிதண்டுபவர்களோடும் உண்பதைப் பரிசேயரைச் சார்ந்த மறைநூல் அறிஞர் கண்டு, அவருடைய சீடரிடம், "இவர் வரிதண்டுபவர்களோடும் பாவிகளோடும் சேர்ந்து உண்பதேன்?" என்று கேட்டனர். இயேசு, இதைக் கேட்டவுடன் அவர்களை நோக்கி, "நோயற்றவர்க்கு அல்ல, நோயுற்றவருக்கே மருத்துவர் தேவை. நேர்மையாளர்களை அல்ல, பாவிகளையே அழைக்க வந்தேன்" என்றார். (மாற்கு 2:16-17)
மத்தேயுவின் பணி
புதிய ஏற்பாடு மத்தேயுவின் பெயரைக் குறிப்பிடும்போது, சில இடங்களில் திருத்தூதர் தோமாவோடு இணைத்து கூறுகிறது. இயேசுவின் இறையரசு பணிக்கு துணை நின்ற திருத்தூதர்களுள் ஒருவராகவும், அவரது உயிப்புக்கும், விண்ணேற்றத்துக்கும் ஒரு சாட்சியாகவும் புதிய ஏற்பாடு மத்தேயுவைச் சுட்டிக்காட்டுகிறது. இயேசுவின் விண்ணேற்றத்துக்கு பிறகு, திருத்தூதர்கள் அனைவரும் மேல்மாடி அறையில் தங்கியிருந்து செபித்தனர். பெந்தகோஸ்து நாளில் தூய ஆவியின் வருகைக்கு பின்பு, அவர்கள் அனைவரும் 'இயேசுவே வாக்களிக்கப்பட்ட மெசியா' என்று எருசலேம் மக்களுக்கு பறைசாற்றினர்.
சுமார் 15 ஆண்டுகள், மத்தேயு யூதர்களுக்கு நற்செய்தி பணியாற்றியதாக நம்பப்படுகிறது. பின்பு அவர் எத்தியோப்பியா, மாசிதோனியா, பெர்சியா, பார்த்தியா பகுதிகளுக்கு சென்று, அங்கு வாழ்ந்த மக்களுக்கு இயேசுவைப் பற்றிய நற்செய்தியைப் பறைசாற்றினார். கத்தோலிக்க திருச்சபை, கிழக்கு மரபுவழி திருச்சபை ஆகியவை மத்தேயு இரத்தம் சிந்தி மறைசாட்சியாக இறந்ததாக பாரம்பரியமாக நம்பிக்கை நம்பிக்கை கொண்டுள்ளன.
மத்தேயு நற்செய்தி
கிரேக்க மொழி பேசும் யூதர் நிறைந்த அந்தியோக்கியா போன்ற நகரங்களில் யூதக் கிறிஸ்தவர்களும் பிற இனத்து கிறிஸ்தவர்களும் திருச்சபையில் உறுப்பினர்களாக இருந்தனர். இவர்களுக்குள் பல சிக்கல்கள் இருந்தன. இது தவிர யூதக்கிறிஸ்தவர்கள் பலர் மற்ற யூதர்களால் துன்புறுத்தப்பட்ட நிலையில் மனத் தளர்ச்சியடைந்து இருந்தனர். இயேசுதான் உண்மையான மெசியாவா என்ற ஐயப்பாடு அவர்கள் உள்ளத்தில் எழுந்தது. இச்சிக்கல்களுக்குத் தீர்வுகாண மத்தேயு நற்செய்தி நூல் எழுதப்பட்டிருப்பதாகத் தெரிகிறது. யூதர்கள் எதிர்பார்த்திருந்த மெசியா இயேசுதாம் என யூதக் கிறிஸ்தவர்களுக்கு அழுத்தமாக இந்நூல் கூறுகிறது. அவர் இறைமகன் என்பது வலியுறுத்தப்படுகிறது. அவருடைய வருகையில் இறையாட்சி இலங்குகிறது எனும் கருத்தும் சுட்டிக்காட்டப்படுகிறது. யூதக் கிறிஸ்தவர்கள் பிற இனத்தாரையும் சீடராக்கும் பணியைச் செய்ய இந்நூல் அறை கூவல் விடுக்கிறது. பிற இனத்தார் திருச்சட்டம் பெறாதவர்கள். இப்போது அவர்கள் கிறிஸ்தவர்களாக மாறிடினும் திருச்சட்டத்தின் உயர்வு பற்றி அவர்களுக்குச் சொல்லப்படுகிறது. கிறிஸ்து திருச்சட்டத்தின் நிறைவு எனவும் வலியுறுத்தப்படுகிறது.